Ericu950/Stoicheia-meter-silver huggingface dataset:
κριοὶ δὲ βρίθοντες βαθέσι μαλλοῖς ὑπόποκοι κατὰ τὴν ἔαρος ὥραν ὑπὸ ποιμένος κελευσθέντες ἵστανται μετ ἠρεμίας ἢ καὶ ἡσυχῇ κατακλινέντες ἐμπαρέχουσιν ἀποκείρασθαι τὸ ἔριον ἐθιζόμενοι καθάπερ αἱ πόλεις τὸν ἐτήσιον ἀποδιδόναι δασμὸν τῷ φύσει βασιλεῖ 0 ·
καὶ μὴν τό γε θυμικώτατον ζῷον ἵππος ῥᾳδίως  ἄγεται  χαλιναγωγηθείς , ἵνα μὴ σκιρτῶν ἀφηνιάζῃ , καὶ τὰ νῶτα κοιλάνας εὖ μάλα πρὸς τὸ εὔεδρον δέχεται τὸν ἔποχον καὶ μετέωρον ἀναβαστάσας ὀξύτατα θεῖ σπουδάζων , εἰς οὓς ἂν ἐπείγηται γίνεσθαι τόπους ἐκεῖνος , ἀφικνεῖσθαι καὶ διακομίζειν ·
ὁ δ  ἐφιδρυμένος ἄνευ καμάτων κατὰ πολλὴν ἡσυχίαν ἑτέρου σώματι καὶ ποσὶν ἀνύτει τὸν δρόμον .
πολλὰ δ ἂν ἔχοι τις λέγειν ἕτερα βουλόμενος ἀπομηκύνειν εἰς ἔνδειξιν τοῦ μηδὲν ἀπελευθεριάζειν ὑπεξῃρημένον τῆς ἀνθρώπου ἡγεμονίας ·
δείγματος δ ἕνεκα καὶ τὰ ῥηθέντα ἀρκεῖ .
χρὴ μέντοι μη δ ἐκεῖνο ἀγνοεῖν ὅτι οὐ παρ ὅσον ὕστατον γέγονεν ἄνθρωπος διὰ τὴν τάξιν ἠλάττωται .
μάρτυρες δ ἡνίοχοι καὶ κυβερνῆται ·
οἱ μὲν γὰρ ὑστερίζοντες τῶν ὑποζυγίων καὶ κατόπιν αὐτῶν ἐξεταζόμενοι ᾗ ἂν ἐθέλωσιν αὐτὰ ἄγουσι τῶν ἡνιῶν ἐνειλημμένοι καὶ τοτὲ μὲν ἐφιέντες πρὸς ὀξὺν δρόμον τοτὲ δ ἀναχαιτίζοντες , εἰ φορᾷ τοῦ δέοντος πλείονι θέοι 0 1 ·
οἱ δ αὖ κυβερνῆται πρὸς τὸ τῆς νεὼς ἔσχατον χωρίον πρύμναν παρελθόντες πάντων ὡς ἔπος εἰπεῖν εἰσιν ἄριστοι τῶν ἐμπλεόντων , ἅτε τῆς νεὼς καὶ τῶν ἐν αὐτῇ τὴν σωτηρίαν ἐν χερσὶ ταῖς αὑτῶν ἔχοντες .
ἡνίοχον δή τινα καὶ κυβερνήτην ἐφ ἅπασιν ὁ ποιητὴς ἐδημιούργει τὸν ἄνθρωπον , ἵνα ἡνιοχῇ καὶ κυβερνᾷ τὰ περίγεια ζῴων καὶ φυτῶν λαβὼν τὴν ἐπιμέλειαν οἷά τις ὕπαρχος τοῦ πρώτου καὶ μεγάλου βασιλέως 0 1 .
ἐπεὶ δ ὁ σύμπας κόσμος ἐτελειώθη κατὰ τὴν ἑξάδος ἀριθμοῦ τελείου φύσιν , τὴν ἐπιοῦσαν ἡμέραν ἑβδόμην ἐσέμνυνεν ὁ πατὴρ ἐπαινέσας καὶ ἁγίαν προσειπών ·
ἑορτὴ γὰρ οὐ μιᾶς πόλεως ἢ χώρας ἐστὶν ἀλλὰ τοῦ παντός , ἣν κυρίως ἄξιον καὶ μόνην πάνδημον ὀνομάζειν καὶ τοῦ κόσμου γενέθλιον 0 .
τὴν δ ἑβδομάδος φύσιν οὐκ οἶδ εἴ τις ἱκανῶς ἂν ὑμνῆσαι δύναιτο παντὸς οὖσαν λόγου κρείττονα ·
οὐ μὴν ὅτι θαυμασιωτέρα τῶν περὶ αὐτῆς λεγομένων ἐστί , διὰ τοῦθ ἡσυχαστέον , ἀλλ ἐπιτολμητέον , εἰ καὶ μὴ πάντα μη δὲ τὰ κυριώτατα οἷόν τε , τὰ γοῦν ταῖς ἡμετέραις διανοίαις ἐφικτὰ δηλῶσαι 0 .
διχῶς ἑβδομὰς λέγεται , ἡ μὲν ἐντὸς δεκάδος , ἥτις ἑπτάκις μονάδι μόνῃ μετρεῖται συνεστῶσα ἐκ μονάδων ἑπτά , ἡ δ ἐκτὸς δεκάδος , ἀριθμὸς οὗ πάντως ἀρχὴ μονὰς κατὰ τοὺς διπλασίους ἢ τριπλασίους ἢ συνόλως ἀναλογοῦντας ἀριθμούς , ὡς ἔχει ὁ ἑξηκοντατέσσαρα καὶ ὁ ἑπτακόσια εἰκοσιεννέα , ὁ μὲν κατὰ τὸν ἀπὸ μονάδος διπλάσιον παραυξηθείς , ὁ δ αὖ κατὰ τὸν τριπλάσιον 0 1 2 .
ἑκάτερον δὲ εἶδος οὐ παρέργως ἐπισκεπτέον .
τὸ μὲν δὴ δεύτερον ἐμφανεστάτην ἔχει προνομίαν ·
αἰεὶ γὰρ ὁ ἀπὸ μονάδος συντιθέμενος ἐν διπλασίοις ἢ τριπλασίοις ἢ συνόλως ἀναλογοῦσιν ἕβδομος ἀριθμὸς κύβος τε καὶ τετράγωνός ἐστιν , ἀμφότερα τὰ εἴδη περιέχων τῆς τε ἀσωμάτου καὶ σωματικῆς οὐσίας , τῆς μὲν ἀσωμάτου κατὰ τὴν ἐπίπεδον ἣν ἀποτελοῦσι τετράγωνοι , τῆς δὲ σωματικῆς κατὰ τὴν στερεὰν ἣν ἀποτελοῦσι κύβοι 0 .
σαφεστάτη δ οἱ λεχθέντες ἀριθμοὶ πίστις 0 ·
αὐτίκα ὁ ἀπὸ μονάδος ἐν διπλασίονι λόγῳ παραυξηθεὶς ἕβδομος , ὁ τέσσαρα καὶ ἑξήκοντα , τετράγωνος μέν ἐστιν ὀκτάκις ὀκτὼ πολυπλασιασθέντων , κύβος δὲ τεσσάρων ἐπὶ τέσσαρα τετράκις 0 1 ·
καὶ πάλιν ὁ ἐν τριπλασίονι λόγῳ παραυξηθεὶς ἀπὸ μονάδος ἕβδομος , ὁ ἑπτακόσια εἰκοσιεννέα , τετράγωνος μὲν πολυπλασιασθέντος ἐφ  αὑτὸν τοῦ ἑπτὰ καὶ εἴκοσι , κύβος δὲ τοῦ ἐννέα ἐφ  αὑτὸν ἐννάκις 0 1 .
καὶ ἀεὶ τὸν ἕβδομον ποιούμενός τις ἀντὶ μονάδος ἀρχὴν καὶ παραύξων κατὰ τὴν αὐτὴν ἀναλογίαν ἄχρις ἑβδομάδος εὑρήσει πάντως τὸν παραυξηθέντα κύβον τε καὶ τετράγωνον ·
ἀπὸ γοῦν τοῦ ἑξηκοντατέσσαρα ὁ συντεθεὶς ἐν διπλασίονι λόγῳ γεννήσει ἕβδομον τὸν τετρακισχίλια καὶ ἐνενηκονταέξ , τετράγωνον ὁμοῦ καὶ κύβον , τετράγωνον μὲν αὐτὸν πλευρὰν ἔχοντα τὸν ἑξηκοντατέσσαρα , κύβον δὲ τὸν ἑκκαίδεκα .
μεταβατέον δὲ καὶ ἐπὶ θάτερον ἑβδομάδος εἶδος τὸ περιεχόμενον ἐν δεκάδι , θαυμαστὴν ἐπιδεικνύμενον καὶ οὐκ ἐλάττονα τοῦ προτέρου φύσιν .
αὐτίκα συνέστηκε τὰ ἑπτὰ ἐξ ἑνὸς καὶ δυοῖν καὶ τεττάρων ἐχόντων δύο λόγους ἁρμονικωτάτους , τόν τε διπλάσιον καὶ τετραπλάσιον , τὸν μὲν τὴν διὰ πασῶν συμφωνίαν , τὸν δὲ τετραπλάσιον τὴν δὶς διὰ πασῶν ἀποτελοῦντα 0 1 .
περιέχει δὲ καὶ διαιρέσεις ἄλλας ζυγάδην τρόπον τινὰ συνεστώσας ἑβδομάς ·
διαιρεῖται γὰρ πρῶτον μὲν εἰς μονάδα καὶ ἑξάδα , ἔπειτα εἰς δυάδα καὶ πεντάδα , καὶ τελευταῖον εἰς τριάδα καὶ τετράδα 0 .
μουσικωτάτη δὲ καὶ ἡ τούτων ἀναλογία τῶν ἀριθμῶν 0 ·
τὰ μὲν γὰρ ἓξ πρὸς ἓν ἔχει λόγον ἑξαπλάσιον , ὁ δ ἑξαπλάσιος λόγος τὸ μέγιστον ἐν τοῖς οὖσι ποιεῖ διάστημα , ᾧ διέστηκε τὸ ὀξύτατον ἀπὸ τοῦ βαρυτάτου , καθάπερ ἀποδείξομεν , ὅταν ἀπὸ τῶν ἀριθμῶν μετέλθωμεν ἐπὶ τὸν ἐν ἁρμονίαις λόγον ·
τὰ δὲ πέντε πρὸς δύο πλείστην ἐν ἁρμονίᾳ δύναμιν ἐπιδείκνυται σχεδὸν ἐνάμιλλον τῇ διὰ πασῶν , ὅπερ ἐν τῇ κανονικῇ θεωρίᾳ σαφέστατα παρίσταται ·
τὰ δὲ τέσσαρα πρὸς τρία τὴν πρώτην ἁρμονίαν ἀποτελεῖ τὴν ἐπίτριτον , ἥτις ἐστὶ διὰ τεσσάρων .
ἐπιδείκνυται δὲ καὶ ἕτερον κάλλος αὑτῆς ἑβδομὰς ἱερώτατον νοηθῆναι .
συνεστῶσα γὰρ ἐκ τριάδος καὶ τετράδος τὸ ἐν τοῖς οὖσιν ἀκλινὲς καὶ ὀρθὸν φύσει παρέχεται ·
ὃν δὲ τρόπον , δηλωτέον 0 .
τὸ ὀρθογώνιον τρίγωνον , ὅπερ ἐστὶν ἀρχὴ ποιοτήτων , ἐξ ἀριθμῶν συνέστηκε τοῦ τρία καὶ τέσσαρα καὶ πέντε ·
τὰ δὲ τρία καὶ τέσσαρα , ἅπερ ἐστὶν ἑβδομάδος οὐσία , τὴν ὀρθὴν γωνίαν ἀποτελεῖ ·
ἡ μὲν γὰρ ἀμβλεῖα καὶ ὀξεῖα τὸ ἀνώμαλον καὶ ἄτακτον καὶ ἄνισον ἐμφαίνουσιν ·
ἀμβλυτέρα γὰρ καὶ ὀξυτέρα γίνεται ἑτέρα ἑτέρας ·
ὀρθὴ δ οὐκ ἐπιδέχεται σύγκρισιν οὐ δ ὀρθοτέρα γίνεται παρ ἑτέραν , ἀλλ ἐν ὁμοίῳ μένει τὴν ἰδίαν φύσιν οὔποτ ἀλλάττουσα .
εἰ δὴ τὸ μὲν ὀρθογώνιον τρίγωνον σχημάτων καὶ ποιοτήτων ἐστὶν ἀρχή , τούτου δὲ τὸ ἀναγκαιότατον , τὴν ὀρθὴν γωνίαν , ἡ οὐσία τῆς ἑβδομάδος παρέχεται , τριὰς ὁμοῦ καὶ τετράς , νομίζοιτ ἂν εἰκότως ἥδε πηγὴ παντὸς σχήματος καὶ πάσης ποιότητος .
πρὸς δὲ τοῖς εἰρημένοις κ ἀκεῖνο λέγοιτ ἂν δεόντως , ὅτι τὰ μὲν τρία ἐπιπέδου σχήματός ἐστιν ἀριθμός  ἐπειδὴ σημεῖον μὲν κατὰ μονάδα , γραμμὴ δὲ κατὰ δυάδα , ἐπίπεδον δὲ κατὰ τριάδα τέτακται  , τὰ δὲ τέσσαρα στερεοῦ κατὰ τὴν τοῦ ἑνὸς πρόσθεσιν , βάθους ἐπιπέδῳ προστεθέντος 0 1 2 ·
ἐξ οὗ δῆλόν ἐστιν ὅτι ἡ τῆς ἑβδομάδος οὐσία γεωμετρίας καὶ στερεομετρίας ἀρχὴ καὶ συνελόντι φράσαι ἀσωμάτων ὁμοῦ καὶ σωμάτων 0 .
τοσοῦτο δ ἐν ἑβδομάδι πέφυκεν εἶναι τὸ ἱεροπρεπές , ὥστ  ἐξαίρετον ἔχει λόγον παρὰ τοὺς ἐν δεκάδι πάντας ἀριθμούς ·
ἐκείνων γὰρ οἱ μὲν γεννῶσιν οὐ γεννώμενοι , οἱ δὲ γεννῶνται μέν , οὐ γεννῶσι δέ , οἱ δὲ ἀμφότερα καὶ γεννῶσι καὶ γεννῶνται ·
μόνη δ ἑβδομὰς ἐν οὐδενὶ μέρει θεωρεῖται .
τὴν δ ὑπόσχεσιν ἀποδείξει βεβαιωτέον .
τὸ μὲν οὖν ἓν γεννᾷ τοὺς ἑξῆς ἅπαντας ἀριθμοὺς ὑπ οὐδενὸς γεννώμενον τὸ παράπαν ·
τὰ δ ὀκτὼ γεννᾶται μὲν ὑπὸ τοῦ δὶς τέσσαρα , γεννᾷ δ  οὐδένα τῶν ἐν δεκάδι ·
ὁ δ αὖ τέσσαρα τὴν ἀμφοῖν καὶ γονέων καὶ ἐκγόνων ἔχει τάξιν ·
γεννᾷ μὲν γὰρ τὸν ὀκτὼ δὶς γενόμενος , γεννᾶται δὲ ὑπὸ τοῦ δὶς δύο .
μόνος δ ὡς ἔφην ὁ ἑπτὰ οὔ τε γεννᾶν πέφυκεν οὔ τε γεννᾶσθαι .
δι ἣν αἰτίαν οἱ μὲν ἄλλοι φιλόσοφοι τὸν ἀριθμὸν τοῦτον ἐξομοιοῦσι τῇ ἀμήτορι Νίκῃ καὶ Παρθένῳ , ἣν ἐκ τῆς τοῦ Διὸς κεφαλῆς ἀναφανῆναι λόγος ἔχει , οἱ δὲ Πυθαγόρειοι τῷ ἡγεμόνι τῶν συμπάντων 0 1 ·
τὸ γὰρ μή τε γεννῶν μή τε γεννώμενον ἀκίνητον μένει ·
ἐν κινήσει γὰρ ἡ γένεσις , ἐπεὶ καὶ τὸ γεννῶν καὶ τὸ γεννώμενον οὐκ ἄνευ κινήσεως , τὸ μὲν ἵνα γεννήσῃ , τὸ δὲ ἵνα γεννηθῇ 0 1 ·
μόνον δ οὔ τε κινοῦν οὔ τε κινούμενον ὁ πρεσβύτερος ἄρχων καὶ ἡγεμών , οὗ λέγοιτ ἂν προσηκόντως εἰκὼν ἑβδομάς 0 .
μαρτυρεῖ δέ μου τῷ λόγῳ καὶ Φιλόλαος ἐν τούτοις ·
„ Ἔστι γάρ , φησίν , ἡγεμὼν καὶ ἄρχων ἁπάντων θεὸς εἷς ἀεὶ ὤν , μόνιμος , ἀκίνητος , αὐτὸς αὑτῷ ὅμοιος , ἕτερος τῶν ἄλλων .
“ ἐν μὲν οὖν τοῖς νοητοῖς τὸ ἀκίνητον καὶ ἀπαθὲς ἐπιδείκνυται ἑβδομάς , ἐν δὲ τοῖς αἰσθητοῖς μεγάλην καὶ συνεκτικωτάτην δύναμιν , * * * οἷς τὰ ἐπίγεια πάντα πέφυκε βελτιοῦσθαι , σελήνης τε περιόδοις 0 .
ὃν δὲ τρόπον , ἐπισκεπτέον 0 .
ἀπὸ μονάδος συντεθεὶς ἑξῆς ὁ ἑπτὰ ἀριθμὸς γεννᾷ τὸν ὀκτὼ καὶ εἴκοσι τέλειον καὶ τοῖς αὑτοῦ μέρεσιν ἰσούμενον ·
ὁ δὲ γεννηθεὶς ἀριθμὸς ἀποκαταστατικός ἐστι σελήνης , ἀφ οὗ ἤρξατο σχήματος λαμβάνειν αὔξησιν αἰσθητῶς , εἰς ἐκεῖνο κατὰ μείωσιν ἀνακαμπτούσης ·
αὔξεται μὲν γὰρ ἀπὸ τῆς πρώτης μηνοειδοῦς ἐπιλάμψεως ἄχρι διχοτόμου ἡμέραις ἑπτά , εἶθ ἑτέραις τοσαύταις πλησιφαὴς γίνεται καὶ πάλιν ὑποστρέφει διαυλοδρομοῦσα τὴν αὐτὴν ὁδόν , ἀπὸ μὲν τῆς πλησιφαοῦς ἐπὶ τὴν διχότομον ἑπτὰ πάλιν ἡμέραις , εἶτ ἀπὸ ταύτης ἐπὶ τὴν μηνοειδῆ ταῖς ἴσαις 0 ·
ἐξ ὧν ὁ λεχθεὶς ἀριθμὸς συμπεπλήρωται .
καλεῖται δ ἡ ἑβδομὰς ὑπὸ τῶν κυρίως τοῖς ὀνόμασιν εἰωθότων χρῆσθαι καὶ τελεσφόρος , ἐπειδὴ ταύτῃ τελεσφορεῖται τὰ σύμπαντα .
τεκμηριώσαιτο δ  ἄν τις ἐκ τοῦ πᾶν σῶμα ὀργανικὸν τρισὶ μὲν κεχρῆσθαι διαστάσεσι , μήκει πλάτει καὶ βάθει , τέτταρσι δὲ πέρασι , σημείῳ καὶ γραμμῇ καὶ ἐπιφανείᾳ καὶ στερεῷ , δι ὧν συντεθέντων ἀποτελεῖται ἑβδομάς .
ἀμήχανον δ ἦν τὰ σώματα ἑβδομάδι μετρεῖσθαι κατὰ τὴν ἐκ διαστάσεων τριῶν καὶ περάτων τεττάρων σύνθεσιν , εἰ μὴ συνέβαινε τὰς τῶν πρώτων ἀριθμῶν ἰδέας ἑνὸς καὶ δυοῖν καὶ τριῶν καὶ τεττάρων , οἷς θεμελιοῦται δεκάς , ἑβδομάδος φύσιν περιέχειν ·
οἱ γὰρ λεχθέντες ἀριθμοὶ τέσσαρας μὲν ἔχουσιν ὅρους , τὸν πρῶτον , τὸν δεύτερον , τὸν τρίτον , τὸν τέταρτον , διαστάσεις δὲ τρεῖς ·
πρώτη μὲν διάστασις ἡ ἀπὸ τοῦ ἑνὸς ἐπὶ τὰ δύο , δευτέρα δὲ ἡ ἀπὸ τῶν δυοῖν ἐπὶ τὰ τρία , τρίτη δὲ ἡ ἀπὸ τῶν τριῶν ἐπὶ τὰ τέσσαρα 0 1 2 .
δίχα δὲ τῶν εἰρημένων ἐναργέστατα παριστᾶσι τὴν τελεσφόρον δύναμιν ἑβδομάδος καὶ αἱ ἐκ βρέφους ἄχρι γήρως ἀνθρώπων ἡλικίαι μετρούμεναι ταύτῃ ·
κατὰ μὲν οὖν τὴν πρώτην ἑπταετίαν ἔκφυσις ὀδόντων ἐστί ·
κατὰ δὲ τὴν δευτέραν καιρὸς τοῦ δύνασθαι προΐεσθαι σπέρμα γόνιμον 0 ·
τρίτῃ δὲ γενείων αὔξησις καὶ τετάρτῃ πρὸς ἰσχὺν ἐπίδοσις 0 ·
πέμπτῃ δ αὖ γάμων ὥρα 0 ·
ἕκτῃ δὲ συνέσεως ἀκμή 0 ·
τῇ δὲ ἑβδόμῃ βελτίωσις ἀμφοῖν καὶ συναύξησις νοῦ καὶ λόγου 0 ·
ὀγδόῃ δὲ ἡ ἐν ἑκατέρῳ τελείωσις 0 ·
κατὰ δὲ τὴν ἐνάτην ἐπιείκεια καὶ πρᾳότης τῶν παθῶν ἐπὶ πλέον ἡμερωθέντων 0 ·
κατὰ δὲ τὴν δεκάτην τοῦ βίου τὸ εὐκταῖον τέλος , ἔτι τῶν ὀργανικῶν μελῶν συνεστηκότων 0 ·
φιλεῖ γὰρ τὸ μακρὸν γῆρας ἕκαστον ὑποσκελίζειν καὶ παραιρεῖσθαι .
τὰς ἡλικίας ταύτας ἀνέγραψε καὶ Σόλων ὁ τῶν Ἀθηναίων νομοθέτης ἐλεγεῖα ποιήσας τάδε ·
παῖς μὲν ἄνηβος ἐὼν ἔτι νήπιος ἕρκος ὀδόντων φύσας ἐκβάλλει πρῶτον ἐν ἕπτ ἔτεσιν ·
τοὺς δ ἑτέρους ὅτε δὴ τελέσῃ θεὸς ἕπτ ἐνιαυτούς , ἥβης ἐκφαίνει σήματα γιγνομένης ·
τῇ τριτάτῃ δὲ γένειον ἀεξομένων ἔτι γυίων λαχνοῦται , χροιῆς ἄνθος ἀμειβομένης ·
τῇ δὲ τετάρτῃ πᾶς τις ἐν ἑβδομάδ  ἐστὶν ἄριστος ἰσχύν , ἥν τ ἄνδρες σήματ ἔχους  ἀρετῆς ·
πέμπτῃ δ ὥριον ἄνδρα γάμου μεμνημένον εἶναι καὶ παίδων ζητεῖν ἐξοπίσω γενεήν 0 ·
τῇ δ ἕκτῃ περὶ πάντα καταρτύεται νόος ἀνδρός , οὐδ  ἕρδειν ἔθ ὁμῶς ἔργ ἀπάλαμνα θέλει ·
ἑπτὰ δὲ νοῦν καὶ γλῶσσαν ἐν ἑβδομάσιν μέγ ἄριστος ὀκτώ τ  , ἀμφοτέρων τέσσαρα καὶ δέκ ἔτη ·
τῇ δ ἐνάτῃ ἔτι μὴν δύναται , μαλακώτερα δ αὐτοῦ πρὸς μεγάλην ἀρετὴν γλῶσσά τε καὶ σοφίη 0 ·
τὴν δεκάτην δ εἴ τις τελέσας κατὰ μέτρον ἵκοιτο , οὐκ ἂν ἄωρος ἐὼν μοῖραν ἔχοι θανάτου .
ὁ μὲν οὖν Σόλων ἑβδομάσι δέκα ταῖς εἰρημέναις καταριθμεῖ τὸν ἀνθρώπινον βίον .
ὁ δ ἰατρὸς Ἱπποκράτης ἡλικίας ἑπτὰ εἶναί φησι , παιδίου , παιδός , μειρακίου , νεανίσκου , ἀνδρός , πρεσβύτου , γέροντος , ταύτας δὲ μετρεῖσθαι μὲν ἑβδομάσιν , οὐ μὴν ταῖς κατὰ τὸ ἑξῆς .
λέγει δ  οὕτως ·
„ Ἐν ἀνθρώπου φύσει ἑπτά εἰσιν ὧραι , ἃς ἡλικίας καλέουσι , παιδίον , παῖς , μειράκιον , νεανίσκος , ἀνήρ , πρεσβύτης , γέρων ·
καὶ παιδίον μέν ἐστιν ἄχρις ἑπτὰ ἐτέων ὀδόντων ἐκβολῆς ·
παῖς δ ἄχρι γονῆς ἐκφύσιος , ἐς τὰ δὶς ἑπτά 0 ·
μειράκιον δ ἄχρι γενείου λαχνώσιος , ἐς τὰ τρὶς ἑπτά 0 ·
νεανίσκος δ ἄχρις αὐξήσιος ὅλου τοῦ σώματος , ἐς τὰ τετράκις ἑπτά 0 ·
ἀνὴρ δ ἄχρις ἑνὸς δέοντος ἐτέων πεντήκοντα , ἐς τὰ ἑπτάκις ἑπτά 0 ·
πρεσβύτης δ ἄχρι πεντήκοντα ἕξ , ἐς τὰ ἑπτάκις ὀκτώ 0 ·
τὸ δ  ἐντεῦθεν γέρων 0 .
“ λέγεται δὲ κ ἀκεῖνο πρὸς διασύστασιν ἑβδομάδος ὡς θαυμαστὴν ἐχούσης ἐν τῇ φύσει τάξιν , ἐπεὶ συνέστηκεν ἐκ τριῶν καὶ τεττάρων ·
τὸν μὲν τρίτον ἀπὸ μονάδος , εἰ διπλασιάζοι τις , εὑρήσει τετράγωνον , τὸν δὲ τέταρτον κύβον , τὸν δ ἐξ ἀμφοῖν ἕβδομον κύβον ὁμοῦ καὶ τετράγωνον 0 1 2 ·
ὁ μὲν οὖν ἀπὸ μονάδος τρίτος ἐν διπλασίονι λόγῳ , τέτταρα , τετράγωνός ἐστιν , ὁ δὲ τέταρτος , ὀκτώ , κύβος , ὁ δὲ ἕβδομος , τέσσαρα πρὸς τοῖς ἑξήκοντα , κύβος ὁμοῦ καὶ τετράγωνος 0 1 2 ·
ὡς εἶναι τελεσφόρον ὄντως τὸν ἕβδομον ἀριθμόν , ἀμφοτέρας τὰς ἰσότητας καταγγέλλοντα τήν τ ἐπίπεδον διὰ τετραγώνου κατὰ τὴν πρὸς τριάδα συγγένειαν καὶ τὴν στερεὰν διὰ κύβου κατὰ τὴν πρὸς τετράδα οἰκειότητα 0 1 ·
ἐκ τριάδος δὲ καὶ τετράδος ἑβδομάς 0 .
ἔστι δὲ οὐ τελεσφόρος μόνον , ἀλλὰ καὶ ὡς ἔπος εἰπεῖν ἁρμονικωτάτη καὶ τρόπον τινὰ πηγὴ τοῦ καλλίστου διαγράμματος , ὃ πάσας μὲν τὰς ἁρμονίας , τὴν διὰ τεττάρων , τὴν διὰ πέντε , τὴν διὰ πασῶν , πάσας δὲ τὰς ἀναλογίας , τὴν ἀριθμητικήν , τὴν γεωμετρικήν , ἔτι δὲ τὴν ἁρμονικὴν περιέχει 0 1 2 .
τὸ δὲ πλινθίον συνέστηκεν ἐκ τῶνδε τῶν ἀριθμῶν , ἓξ ὀκτὼ ἐννέα δώδεκα ·
ὁ μὲν ὀκτὼ πρὸς ἓξ ἐν ἐπιτρίτῳ λόγῳ , καθ ὃν ἡ διὰ τεττάρων ἁρμονία ἐστίν 0 ·
ὁ δὲ ἐννέα πρὸς ἓξ ἐν ἡμιολίῳ , καθ ὃν ἡ διὰ πέντε 0 1 ·
ὁ δὲ δώδεκα πρὸς ἓξ ἐν διπλασίονι , καθ  ὃν ἡ διὰ πασῶν 0 1 .
ἔχει δὲ ὡς ἔλεγον καὶ τὰς ἀναλογίας πάσας ·
ἀριθμητικὴν μὲν ἐκ τῶν ἓξ καὶ ἐννέα καὶ δώδεκα 0 ·
οἷς γὰρ ὑπερέχει ὁ μέσος τοῦ πρώτου τρισίν , τούτοις ὑπερέχεται ὑπὸ τοῦ τελευταίου ·
γεωμετρικὴν δὲ ἐκ τῶν τεσσάρων 0 ·
ὃν γὰρ λόγον ἔχει τὰ ὀκτὼ πρὸς ἕξ , τοῦτον τὰ δώδεκα πρὸς ἐννέα 0 ·
ὁ δὲ λόγος ἐπίτριτος 0 ·
ἁρμονικὴν δὲ ἐκ τριῶν , τοῦ ἓξ καὶ ὀκτὼ καὶ δώδεκα 0 1 2 .
ἁρμονικῆς δ ἀναλογίας διττὴ κρίσις 0 ·
μία μέν , ὅταν ὃν λόγον ἔχει ὁ ἔσχατος πρὸς τὸν πρῶτον τοῦτον ἔχῃ ἡ ὑπεροχὴ ᾗ ὑπερέχει ὁ ἔσχατος τοῦ μέσου πρὸς τὴν ὑπεροχὴν ᾗ ὑπερέχεται ὑπὸ τοῦ μέσου ὁ πρῶτος 0 .
ἐναργεστάτην δὲ πίστιν λάβοι τις ἂν ἐκ τῶν προκειμένων ἀριθμῶν , τοῦ ἓξ καὶ ὀκτὼ καὶ δώδεκα ·
ὁ μὲν γὰρ τελευταῖος τοῦ πρώτου διπλάσιος , ἡ δ ὑπεροχὴ πάλιν διπλασία 0 1 ·
τὰ μὲν γὰρ δώδεκα τῶν ὀκτὼ τέτταρσιν ὑπερέχει , τὰ δὲ ὀκτὼ τῶν ἓξ δυσί 0 ·
τὰ δὲ τέσσαρα τῶν δυοῖν διπλάσια 0 .
ἑτέρα δὲ βάσανος τῆς ἁρμονικῆς ἀναλογίας , ὅταν ὁ μέσος τῶν ἄκρων ἴσῳ μορίῳ καὶ ὑπερέχῃ καὶ ὑπερέχηται 0 ·
ὁ γὰρ ὄγδοος μέσος ὢν ὑπερέχει μὲν τοῦ πρώτου τρίτῳ μορίῳ ·
ὑφαιρεθέντων γὰρ τῶν ἕξ , τὰ λοιπὰ δύο τρίτον ἐστὶ τοῦ πρώτου ·
ὑπερέχεται δ ὑπὸ τοῦ τελευταίου τῷ ἴσῳ ·
εἰ γὰρ ὑφαιρεθείη τῶν δώδεκα τὰ ὀκτώ , τὰ λοιπὰ τέσσαρα γίνεται τοῦ τελευταίου τρίτον .
ταῦτα μὲν ἀναγκαίως περὶ σεμνότητος , ἣν ἔχει τὸ διάγραμμα ἢ πλινθίον ἢ ὅ τι χρὴ καλεῖν , προειρήσθω ·
τοσαύτας ἰδέας καὶ ἔτι πλείους ἑβδομὰς ἐν ἀσωμάτοις καὶ νοητοῖς ἐπιδείκνυται .
διατείνει δ αὐτῆς ἡ φύσις καὶ ἐπὶ τὴν ὁρατὴν ἅπασαν οὐσίαν , οὐρανὸν καὶ γῆν , τὰ πέρατα τοῦ παντός , φθάσασα .
τί γὰρ οὐ φιλέβδομον τῶν ἐν τῷ κόσμῳ μέρος , ἔρωτι καὶ πόθῳ δαμασθὲν ἑβδομάδος 0 ;
αὐτίκα τὸν οὐρανόν φασιν ἑπτὰ διεζῶσθαι κύκλοις , ὧν ὀνόματα εἶναι τάδε ·
ἀρκτικόν , ἀνταρκτικόν , θερινὸν τροπικόν , χειμερινὸν τροπικόν , ἰσημερινόν , ζῳδιακόν , καὶ προσέτι γαλαξίαν 0 ·
ὁ γὰρ ὁρίζων πάθος ἐστὶν ἡμέτερον , ὡς ἂν ὀξυωπίας ἔχῃ τις ἢ τ οὐναντίον , ἀποτεμνομένης τῆς αἰσθήσεως τοτὲ μὲν ἐλάττω τοτὲ δὲ μείζω περιγραφήν 0 .
οἵ γε μὴν πλάνητες , ἡ ἀντίρροπος στρατιὰ τῇ τῶν ἀπλανῶν , ἑπτὰ διακοσμοῦνται τάξεσι , πλείστην ἐπιδεικνύμενοι συμπάθειαν πρὸς ἀέρα καὶ γῆν ·
τὸν μὲν γὰρ εἰς τὰς ἐτησίους ἐπικαλουμένας ὥρας τρέπουσι καὶ μεταβάλλουσι καθ ἑκάστην μυρίας ὅσας ἐμποιοῦντες μεταβολὰς νηνεμίαις , αἰθρίαις , νεφώσεσι , βίαις ἐξαισίοις πνευμάτων ·
πάλιν τε ποταμοὺς πλημμυροῦσι καὶ μειοῦσι καὶ πεδία λιμνάζουσι καὶ τ οὐναντίον ἀφαυαίνουσι ·
καὶ πελαγῶν ἐργάζονται τροπὰς ἐξαναχωρούντων ἢ παλιρροίαις χρωμένων ·
εὐρεῖς γὰρ ἔστιν ὅτε κόλποι θαλάττης ὑποσυρείσης ἀμπώτεσι βαθὺς ἐξαίφνης αἰγιαλός εἰσι καὶ μικρὸν ὕστερον ἀναχυθείσης πελάγη βαθύτατα οὐ βραχείαις ὁλκάσιν ἀλλὰ μυριοφόροις ναυσὶν ἐμπλεόμενα ·
καὶ μὲν δὴ τὰ ἐπίγεια πάντα , ζῷά τε αὖ καὶ φυτὰ καρποὺς γεννῶντα , αὔξουσι καὶ τελεσφοροῦσι τὴν ἐν ἑκάστοις φύσιν δολιχεύειν παρασκευάζοντες , ὡς νέα παλαιοῖς ἐπανθεῖν καὶ ἐπακμάζειν πρὸς χορηγίας ἀφθόνους τῶν δεομένων .
ἄρκτος γε μήν , ἥν φασι πλωτήρων εἶναι προπομπόν , ἐξ ἑπτὰ ἀστέρων συνέστηκεν ·
εἰς ἣν ἀφορῶντες κυβερνῆται τὰς ἐν θαλάττῃ μυρίας ὁδοὺς ἀνέτεμον ἀπίστῳ πράγματι καὶ μείζονι ἢ κατὰ φύσιν ἀνθρωπίνην ἐπιθέμενοι 0 ·
στοχασμῷ γὰρ τῶν εἰρημένων ἀστέρων τὰς πρὶν ἀδηλουμένας χώρας ἀνεῦρον , νήσους μὲν οἱ τὴν ἤπειρον οἰκοῦντες , νησιῶται δὲ ἠπείρους 0 ·
ἔδει γὰρ ὑπὸ τοῦ καθαρωτάτου τῆς οὐσίας οὐρανοῦ ζῴῳ τῷ θεοφιλεστάτῳ γῆς ὁμοῦ καὶ θαλάττης ἀναδειχθῆναι τοὺς μυχοὺς ἀνθρώπων γένει .
πρὸς δὲ τοῖς εἰρημένοις καὶ ὁ τῶν πλειάδων χορὸς ἀστέρων ἑβδομάδι συμπεπλήρωται , ὧν αἱ ἐπιτολαὶ καὶ ἀποκρύψεις μεγάλων ἀγαθῶν αἴτιαι γίνονται πᾶσι ·
δυομένων μὲν γὰρ αὔλακες ἀνατέμνονται πρὸς σπόρον ·
ἡνίκα δ ἂν μέλλωσιν ἐπιτέλλειν , ἄμητον εὐαγγελίζονται , καὶ ἐπιτείλασαι χαίροντας γεωπόνους πρὸς συγκομιδὴν τῶν ἀναγκαίων ἐγείρουσιν ·
οἱ δ  ἄσμενοι τὰς τροφὰς ἀποτίθενται πρὸς τὴν καθ ἑκάστην ἡμέραν χρῆσιν .
ὅ τε μέγας ἡγεμὼν ἡμέρας ἥλιος διττὰς καθ ἕκαστον ἐνιαυτὸν ἀποτελῶν ἰσημερίας , ἔαρι καὶ μετοπώρῳ , τὴν μὲν ἐαρινὴν ἐν κριῷ , τὴν δὲ μετοπωρινὴν ἐν ζυγῷ , ἐναργεστάτην παρέχεται πίστιν τοῦ περὶ τὴν ἑβδόμην θεοπρεποῦς ·
ἑκατέρα γὰρ τῶν ἰσημεριῶν ἑβδόμῳ γίνεται μηνί , καθ  ἃς καὶ ἑορτάζειν διείρηται νόμῳ τὰς μεγίστας καὶ δημοτελεστάτας ἑορτάς , ἐπειδήπερ ἀμφοτέραις τὰ ὅσα ἐκ γῆς τελειογονεῖται , ἔαρι μὲν ὁ τοῦ σίτου καρπὸς καὶ τῶν ἄλλων ὅσα σπαρτά , μετοπώρῳ δὲ ὁ τῆς ἀμπέλου καὶ τῶν ἄλλων πλείστων ἀκροδρύων 0 1 .
ἐπεὶ δ ἐκ τῶν οὐρανίων τὰ ἐπίγεια ἤρτηται κατά τινα φυσικὴν συμπάθειαν , ὁ τῆς ἑβδομάδος λόγος ἄνωθεν ἀρξάμενος κατέβη καὶ πρὸς ἡμᾶς τοῖς θνητοῖς γένεσιν ἐπιφοιτήσας .
αὐτίκα τῆς ἡμετέρας ψυχῆς τὸ δίχα τοῦ ἡγεμονικοῦ μέρος ἑπταχῆ σχίζεται , εἰς πέντε αἰσθήσεις καὶ τὸ φωνητήριον ὄργανον καὶ ἐπὶ πᾶσι τὸ γόνιμον ·
ἃ δὴ πάντα καθάπερ ἐν τοῖς θαύμασιν ὑπὸ τοῦ ἡγεμονικοῦ νευροσπαστούμενα τοτὲ μὲν ἠρεμεῖ τοτὲ δὲ κινεῖται τὰς ἁρμοττούσας σχέσεις καὶ κινήσεις ἕκαστον 0 .
ὁμοίως δὲ καὶ τοῦ σώματος εἴ τις ἐξετάζειν ἐπιχειρήσειε τά τ ἐκτὸς καὶ ἐντὸς μέρη , καθ ἑκάτερον ἑπτὰ εὑρήσει ·
τὰ μὲν οὖν ἐν φανερῷ ταῦτ ἐστί ·
κεφαλή , στέρνα , γαστήρ , διτταὶ χεῖρες , διτταὶ βάσεις 0 ·
τὰ δ ἐντὸς λεγόμενα σπλάγχνα στόμαχος , καρδία , πνεύμων , σπλήν , ἧπαρ , νεφροὶ δύο 0 .
πάλιν δ αὖ τὸ ἡγεμονικώτατον ἐν ζῴῳ κεφαλὴ τοῖς ἀναγκαιοτάτοις ἑπτὰ χρῆται , δυσὶν ὀφθαλμοῖς , ἀκοαῖς ἴσαις , αὐλοῖς μυκτῆρος δυσίν , ἑβδόμῳ στόματι , δι οὗ γίνεται θνητῶν μέν , ὡς ἔφη Πλάτων , εἴσοδος , ἔξοδος δ ἀφθάρτων ·
ἐπεισέρχεται μὲν γὰρ αὐτῷ σιτία καὶ ποτά , φθαρτοῦ σώματος φθαρταὶ τροφαί , λόγοι δ ἐξίασιν ἀθανάτου ψυχῆς ἀθάνατοι νόμοι , δι ὧν ὁ λογικὸς βίος κυβερνᾶται .
τὰ δὲ διὰ τῆς ἀρίστης τῶν αἰσθήσεων ὄψεως κρινόμενα μετέχει τοῦ ἀριθμοῦ κατὰ γένος ·
ἑπτὰ γάρ ἐστι τὰ ὁρώμενα , σῶμα , διάστασις , σχῆμα , μέγεθος , χρῶμα , κίνησις , στάσις , καὶ παρὰ ταῦτα οὐδὲν ἕτερον 0 .
συμβέβηκε μέντοι καὶ τὰς τῆς φωνῆς μεταβολὰς ἁπάσας ἑπτὰ εἶναι , τὴν ὀξεῖαν , τὴν βαρεῖαν , τὴν περισπωμένην , καὶ τέταρτον δασὺν φθόγγον καὶ ψιλὸν πέμπτον καὶ μακρὸν ἕκτον καὶ βραχὺν ἕβδομον .
ἀλλὰ γὰρ καὶ κινήσεις ἑπτὰ εἶναι συμβέβηκε , τὴν ἄνω , τὴν κάτω , τὴν ἐπὶ δεξιά , τὴν ἐπ εὐώνυμα , τὴν πρόσω , τὴν κατόπιν , τὴν ἐν κύκλῳ , ἃς ἐν τοῖς μάλιστα τρανοῦσιν οἱ τὴν ὄρχησιν ἐπιδεικνύμενοι 0 .
φασὶ δὲ καὶ τὰς διὰ τοῦ σώματος ἐκκρίσεις ὑπεστάλθαι τῷ λεχθέντι ἀριθμῷ ·
διὰ μὲν γὰρ ὀφθαλμῶν δάκρυα προχεῖται , διὰ δὲ μυκτήρων αἱ ἐκ κεφαλῆς καθάρσεις , διὰ δὲ στόματος ὁ ἀποπτυόμενος σίελος 0 1 ·
εἰσὶ δὲ καὶ διτταὶ δεξαμεναὶ πρὸς τὰς τῶν περιττωμάτων ἀποχετεύσεις , ἡ μὲν ἔμπροσθεν , ἡ δὲ κατόπιν 0 ·
ἕκτη δ  ἐστὶν ἡ δι ὅλου τοῦ σώματος ἐν ἱδρῶτι πρόχυσις , καὶ ἑβδόμη ἡ φυσικωτάτη σπέρματος πρόεσις διὰ τῶν γεννητικῶν 0 .
φησὶ δὲ καὶ Ἱπποκράτης ὁ τῆς φύσεως ἐπιγνώμων ἐν ἑβδομάδι κρατύνεσθαι καὶ τὴν πῆξιν τῆς γονῆς καὶ τὴν ἀνάπλασιν τῆς σαρκός .
πάλιν δ αὖ γυναιξὶν ἡ φορὰ τῶν καταμηνίων εἰς ἑπτὰ τὰς πλείστας ἡμέρας χορηγεῖται .
καὶ τὰ κατὰ γαστρὸς βρέφη μησὶν ἑπτὰ τελειογονεῖσθαι πέφυκεν , ὡς παραδοξότατόν τι συμβαίνειν ·
γίνεται γὰρ τὰ ἑπτάμηνα γόνιμα , τῶν ὀκτωμηνιαίων ὡς ἐπίπαν ζῳογονεῖσθαι μὴ δυναμένων .
αἵ τε βαρεῖαι νόσοι σωμάτων , καὶ μάλισθ ὅταν ἐκ δυσκρασίας τῶν ἐν ἡμῖν δυνάμεων πυρετοὶ συνεχεῖς ἐπισκήψωσιν , ἑβδόμῃ μάλιστά πως ἡμέρᾳ διακρίνονται ·
δικάζει γὰρ ἀγῶνα τὸν περὶ ψυχῆς , τοῖς μὲν σωτηρίαν ψηφιζομένη , τοῖς δὲ θάνατον 0 1 .
ἡ δὲ δύναμις αὐτῆς οὐ μόνον τοῖς εἰρημένοις , ἀλλὰ καὶ ταῖς ἀρίσταις τῶν ἐπιστημῶν ἐπιπεφοίτηκε , γραμματικῇ τε καὶ μουσικῇ .
λύρα μὲν γὰρ ἡ ἑπτάχορδος ἀναλογοῦσα τῇ τῶν πλανήτων χορείᾳ τὰς ἐλλογίμους ἁρμονίας ἀποτελεῖ , σχεδόν τι τῆς κατὰ μουσικὴν ὀργανοποιίας ἁπάσης ἡγεμονὶς οὖσα .
στοιχείων τε τῶν ἐν γραμματικῇ τὰ λεγόμενα φωνήεντα ἐτύμως ἑπτά ἐστιν , ἐπειδὴ καὶ ἐξ ἑαυτῶν ἔοικε φωνεῖσθαι καὶ τοῖς ἄλλοις συνταττόμενα φωνὰς ἐνάρθρους ἀποτελεῖν ·
τῶν μὲν γὰρ ἡμιφώνων ἀναπληροῖ τὸ ἐνδέον ὁλοκλήρους κατασκευάζοντα τοὺς φθόγγους , τῶν δ ἀφώνων τρέπει καὶ μεταβάλλει τὰς φύσεις ἐμπνέοντα τῆς ἰδίας δυνάμεως , ἵνα γένηται τὰ ἄρρητα ῥητά .
διό μοι δοκοῦσιν οἱ τὰ ὀνόματα τοῖς πράγμασιν ἐξ ἀρχῆς ἐπιφημίσαντες ἅτε σοφοὶ καλέσαι τὸν ἀριθμὸν ἑπτὰ ἀπὸ τοῦ περὶ αὐτὸν σεβασμοῦ καὶ τῆς προσούσης σεμνότητος ·
ῥωμαῖοι δὲ καὶ προστιθέντες τὸ ἐλλειφθὲν ὑφ  Ἑλλήνων στοιχεῖον τὸ Σ τρανοῦσιν ἔτι μᾶλλον τὴν ἔμφασιν , ἐτυμώτερον σέπτεμ προσαγορεύοντες ἀπὸ τοῦ σεμνοῦ , καθάπερ ἐλέχθη , καὶ σεβασμοῦ .
ταῦτα καὶ ἔτι πλείω λέγεται καὶ φιλοσοφεῖται περὶ ἑβδομάδος , ὧν ἕνεκα τιμὰς μὲν ἔλαχεν ἐν τῇ φύσει τὰς ἀνωτάτω , τιμᾶται δὲ καὶ παρὰ τοῖς δοκιμωτάτοις τῶν Ἑλλήνων καὶ βαρβάρων , οἳ τὴν μαθηματικὴν ἐπιστήμην διαπονοῦσιν , ἐκτετίμηται δ ὑπὸ τοῦ φιλαρέτου Μωυσέως , ὃς τὸ κάλλος αὐτῆς ἀνέγραψεν ἐν ταῖς ἱερωτάταις τοῦ νόμου στήλαις , ταῖς δὲ διανοίαις τῶν ὑφ αὑτὸν ἁπάντων ἐνεχάραξε , δι ἓξ ἡμερῶν κελεύσας ἄγειν ἱερὰν ἑβδόμην ἀπὸ τῶν ἄλλων ἀνέχοντας ἔργων ὅσα κατὰ ζήτησιν βίου καὶ πορισμόν , ἑνὶ μόνῳ σχολάζοντας τῷ φιλοσοφεῖν εἰς βελτίωσιν ἠθῶν καὶ τὸν τοῦ συνειδότος ἔλεγχον , ὃς ἐνιδρυμένος τῇ ψυχῇ καθάπερ δικαστὴς ἐπιπλήττων οὐ δυσωπεῖται , τὰ μὲν σφοδροτέραις ἀπειλαῖς τὰ δὲ καὶ μετριωτέραις νουθεσίαις χρώμενος , περὶ μὲν ὧν ἔδοξεν ἐκ προνοίας ἀδικεῖν ἀπειλαῖς , περὶ δ ὧν ἀκούσια διὰ τὸ ἀπροοράτως ἔχειν νουθεσίαις ὑπὲρ τοῦ μηκέθ ὁμοίως ὀλισθεῖν 0 .
ἐπιλογιζόμενος δὲ τὴν κοσμοποιίαν κεφαλαιώδει τύπῳ φησίν ·
„ Αὕτη ἡ βίβλος γενέσεως οὐρανοῦ καὶ γῆς ὅτε ἐγένετο , ᾗ ἡμέρᾳ ἐποίησεν ὁ θεὸς τὸν οὐρανὸν καὶ τὴν γῆν , καὶ πᾶν χλωρὸν ἀγροῦ πρὸ τοῦ γενέσθαι ἐπὶ τῆς γῆς καὶ πάντα χόρτον ἀγροῦ πρὸ τοῦ ἀνατεῖλαι “  Gen 0 .
ἆρ οὐκ ἐμφανῶς τὰς ἀσωμάτους καὶ νοητὰς ἰδέας παρίστησιν , ἃς τῶν αἰσθητῶν ἀποτελεσμάτων σφραγῖδας εἶναι συμβέβηκε ;
πρὶν γὰρ χλοῆσαι τὴν γῆν , αὐτὸ τοῦτο ἐν τῇ φύσει τῶν πραγμάτων χλόη , φησίν , ἦν , καὶ πρὶν ἀνατεῖλαι χόρτον ἐν ἀγρῷ , χόρτος ἦν οὐχ ὁρατός .
ὑπονοητέον δ ὅτι καὶ ἑκάστου τῶν ἄλλων ἃ δικάζουσιν αἰσθήσεις τὰ πρεσβύτερα εἴδη καὶ μέτρα , οἷς εἰδοποιεῖται καὶ μετρεῖται τὰ γινόμενα , προϋπῆρχε ·
καὶ γὰρ εἰ μὴ κατὰ μέρος ἀλλ  ἀθρόα πάντα διεξελήλυθε φροντίζων εἰ καί τις ἄλλος βραχυλογίας , οὐδὲν ἧττον τὰ ῥηθέντα ὀλίγα δείγματα τῆς τῶν συμπάντων ἐστὶ φύσεως , ἥτις ἄνευ ἀσωμάτου παραδείγματος οὐδὲν τελεσιουργεῖ τῶν ἐν αἰσθήσει 0 .
τῆς δ ἀκολουθίας ἐχόμενος καὶ τὸν εἱρμὸν τῶν ἑπομένων πρὸς τὰ ἡγούμενα διατηρῶν ἑξῆς λέγει · "
πηγὴ δ ἀνέβαινεν ἐκ τῆς γῆς καὶ ἐπότιζε πᾶν τὸ πρόσωπον τῆς γῆς “  Gen .
οἱ μὲν ἄλλοι φιλόσοφοι τὸ σύμπαν ὕδωρ ἓν στοιχεῖον εἶναί φασι τῶν τεττάρων , ἐξ ὧν ὁ κόσμος ἐδημιουργήθη .
μωυσῆς δ ὀξυωπεστέροις ὄμμασι καὶ τὰ μακρὰν εἰωθὼς εὖ μάλα θεωρεῖν καὶ καταλαμβάνειν στοιχεῖον μὲν οἴεται εἶναι τὴν μεγάλην θάλατταν , μοῖραν τετάρτην τῶν συμπάντων , ἣν οἱ μετ αὐτὸν Ὠκεανὸν προσαγορεύοντες τὰ παρ ἡμῖν πλωτὰ πελάγη λιμένων ἔχειν μεγέθη νομίζουσι , τὸ δὲ γλυκὺ καὶ πότιμον ὕδωρ διέκρινεν ἀπὸ τοῦ θαλαττίου προσκατατάξας αὐτὸ τῇ γῇ καὶ μέρος ταύτης ὑπολαβών , οὐκ ἐκείνου , διὰ τὴν λεχθεῖσαν αἰτίαν πρότερον , ἵν ὡς ἂν ὑπὸ δεσμοῦ συνέχηται γλυκείᾳ ποιότητι κόλλης τρόπον ἑνούσης ·
ξηρὰ γὰρ ἀπολειφθεῖσα , μὴ παραδυομένης νοτίδος διὰ τῶν ἀραιωμάτων πολυσχιδῶς ἐπιφοιτώσης , κ ἂν διελέλυτο ·
συνέχεται δὲ καὶ διαμένει τὰ μὲν πνεύματος ἑνωτικοῦ δυνάμει , τὰ δὲ τῆς νοτίδος οὐκ ἐώσης ἀφαυαινομένην κατὰ τρύφη μικρὰ καὶ μεγάλα θρύπτεσθαι .
μία μὲν αἰτία ἥδε , λεκτέον δὲ καὶ ἑτέραν στοχαζομένην ὥσπερ σκοποῦ τῆς ἀληθείας 0 1 ·
οὐδὲν τῶν γηγενῶν ἄνευ ὑγρᾶς οὐσίας συνίστασθαι πέφυκε ·
μηνύουσι δ αἱ καταβολαὶ τῶν σπερμάτων , ἅπερ ἢ ὑγρά ἐστιν , ὡς τὰ τῶν ζῴων , ἢ οὐκ ἄνευ ὑγρότητος βλαστάνει , τοιαῦτα δὲ τὰ τῶν φυτῶν ἐστιν 0 ·
ἐξ οὗ δῆλον ὅτι ἀνάγκη τὴν λεχθεῖσαν ὑγρὰν οὐσίαν μέρος εἶναι γῆς τῆς πάντα τικτούσης , καθάπερ ταῖς γυναιξὶ τὴν φορὰν τῶν καταμηνίων 0 1 2 ·
λέγεται γὰρ οὖν καὶ ταῦτα πρὸς ἀνδρῶν φυσικῶν οὐσία σωματικὴ βρεφῶν εἶναι .
τῶν δ εἰρημένων οὐκ ἀπᾴδει καὶ τὸ μέλλον λέγεσθαι ·
πάσῃ μητρὶ καθάπερ ἀναγκαιότατον μέρος ἡ φύσις πηγάζοντας ἀνέδωκε μαστοὺς προευτρεπισαμένη τροφὰς τῷ γεννησομένῳ 0 ·
μήτηρ δ ὡς ἔοικε καὶ ἡ γῆ , παρὸ καὶ τοῖς πρώτοις ἔδοξεν αὐτὴν Δήμητραν καλέσαι τὸ μητρὸς καὶ γῆς ὄνομα συνθεῖσιν 0 ·